Morten Kristiansen (1973)

Morten Kristiansen (født 14. mars 1973 på Lillehammer) er en tidligere profesjonell fotballspiller og senere trener. Kristiansen la opp som fotballspiller i 2002 og har etter fotballkarrieren jobbet som trener ved Norges Toppidrettsgymnas og senere trener og sportssjef for Kongsvinger Toppfotball i Adeccoligaen og Tippeligaen. Kristiansen ansatte i 2009 Tom Nordlie som hovedtrener i Kongsvinger. Klubben rykket samme år opp igjen i Tippeligaen etter ti års fravær.

Morten Kristiansen har jobbet som talentspeider for blant annet tyske toppklubber i både 2011 og 2012. Han er også ansatt som sportsdirektør for det amerikanske selskapet Rapid Star Inc. som var spesialisert på Major League Soccer. Firmaet er basert i Tampa i Florida.

 Eksterne lenker 


Kategori:Norske fotballspillere
Kategori:Norske fotballtrenere
Kategori:Fotballtrenere for Kongsvinger IL
Kategori:Personer fra Lillehammer kommune